hbs_cyr en en hbs_cyr mk mk en sq hbs_cyr mk mk ru mk ru mk mk mk mk hbs_cyr mk hbs_cyr ru mk mk mk mk mk mk mk mk mk mk mk mk mk mk mk mk ru mk mk mk mk ru ru mk mk mk ru ru hbs_cyr
За Нас – Зафир Сајто | Куманово
Братство Единство бр.32 Куманово, Р. Македонија
Општи услови и политики за користење
на услугите во нашиот Дом.
Со задоволство Ви го претставуваме Домот за стари Зафир Сајто, Куманово, како институционален облик за грижа на старите лица чие постоење е од далечната 1956 год. додека во зградата во која сега успешно функционира е од 1978 год, до денес. Нашата желба е да ја разубавиме третата животна доба на нашите корисници со топлина, дружење, насмевка и постојана грижа и нега, за да се чувствуваат задоволни и спокојни.
Во Домот, големо внимание се посветува на планот на културно-забавниот живот и рекреација на корисниците, кои се предвидени во Годишната програма за културно-забавниот живот,која се изготвува од страна на лиценцирани социјални работници. Трите пространи сали за дневен престој со својата опременост пружаат извонредни услови за следење на радио и ТВ програми,дневен печат, играње на шах, домино и карти, читање на книги од матичниот фонд. Дел од корисничките се занимаваат со изработка на домашни ракотворби со што креативно го исполнуваат слободното време.
Согласно Програмата за работа и активности со корисниците, секојдневно се реализираат групни и индивидуални активности со корисниците,од понеделник до петок. Двапати годишно се организираат еднодневни екскурзии со цел другарување и разонода. Наша цел е да ги запознаеме знаменитостите на нашата земја,посета на манастири, бањи, природни паркови, езера и реки, како и историски знаменитости.
Често се организираат приредби и дружења со фолклорните, музичките, ликовните и литературните секции и друштва од градот. Прославување на празници, слави, Нови Години, славење родендени, даваат посебна топлина во нашиот објект.
Во Домот се обезбедени следните услуги:
Социјална заштита и адаптација – помош во периодот на адаптирањето во Домската средина, зошто разделбата од својот дом и спомените во него се мошне емотивни чекори за секое старо лице.
Работно-окупациона терапија со едукативни, рекреативни,креативни и др. активности со цел зајакнување на нивната самодоверба и расположение и нивната ментална способност.
Обезбедуваме сместување и исхрана, која е прилагодена на возраста, како и на здравствената состојба на корисниците, согласно НАССР стандарди.
Здравствената заштита и нега вклучува преглед од матичен лекар, контрола на притисок и шеќер во крвта, основни лабораториски анализи и доаѓање на лекари специјалисти.
Културно – забавен живот со активности од богатата и разноврсна Програма на активности кои тимски се организираат и реализираат, со акцент на мотивирање за нивно активно користење на преостанатиот потенцијал кој сеуште го поседуваат. Одбележување на 1-ви Октомври – Меѓународен ден на старите, како и Неделата за грижа на старите – последна недела во месец Ноември се зајакнува чувството на старите дека не се заборавени со истакнување на секаков вид поддршка и топло опкружување.
Располагаме со следниот капацитет:
Објектот на Домот е со вкупна површина од 3.353 m2 и дворна површина од 6.644 m2. Дворната површина на Домот е пространа, оплеменета со тревници, цвеќе и украсни дрвја..
Сместувачкиот капацитет на Домот е 175 кревети и располага со следните содржини:
Соби за престој на корисници (двокреветни и трокреветни со сопствена бања);
Трпезарии (1 главна и 3 помошни трпезарии);
3 сали за дневен престој;
Просторија за физикална терапија;
Цената на месечно ниво е 11.800 денари.